CELEX: 42014X0325(01)
Language: sl
Date: 2014-03-25 00:00:00
Title: Pravilnik št. 56 Gospodarske komisije Združenih narodov za Evropo (UN/ECE) – Enotni predpisi o homologaciji žarometov za mopede in vozila, ki se obravnavajo kot mopedi

25.3.2014   
            
            
               SL
            
            
               Uradni list Evropske unije
            
            
               L 89/77
            
         Le izvirna besedila UN/ECE so pravno veljavna v skladu z mednarodnim javnim pravom. Status in datum začetka veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343, ki je dostopna na:
   http://www.unece.org/trans/main/wp29/wp29wgs/wp29gen/wp29fdocstts.html
   
      Pravilnik št. 56 Gospodarske komisije Združenih narodov za Evropo (UN/ECE) – Enotni predpisi o homologaciji žarometov za mopede in vozila, ki se obravnavajo kot mopedi
   
   Vključuje vsa veljavna besedila do:
   sprememb 01 – začetek veljavnosti: 12. september 2001
   VSEBINA
   PRAVILNIK
   
               1.
            
            Področje uporabe
         
               2.
            
            Opredelitev „tipa“
         
               3.
            
            Vloga za homologacijo
         
               4.
            
            Oznake
         
               5.
            
            Homologacija
         
               6.
            
            Splošne zahteve
         
               7.
            
            Posebne zahteve
         
               8.
            
            Določbe glede obarvanih leč in filtrov
         
               9.
            
            Skladnost proizvodnje
         
               10.
            
            Kazni za neskladnost proizvodnje
         
               11.
            
            Sprememba in razširitev homologacije za tip žarometa
         
               12.
            
            Popolno prenehanje proizvodnje
         
               13.
            
            Imena in naslovi tehničnih služb, ki izvajajo homologacijske preskuse, ter upravnih organov
         
               14.
            
            Prehodne določbe
         PRILOGE
   
               Priloga 1 –
            
            Sporočilo o podeljeni, razširjeni, zavrnjeni ali preklicani homologaciji ali popolnem prenehanju proizvodnje tipa žarometa v skladu s Pravilnikom št. 56
         
               Priloga 2 –
            
            Namestitev homologacijske oznake
         
               Priloga 3 –
            
            Fotometrične meritve
         
               Priloga 4 –
            
            Minimalne zahteve za postopke za nadzor skladnosti proizvodnje
         
               Priloga 5 –
            
            Minimalne zahteve za vzorčenje, ki ga opravi inšpektor
         1.   PODROČJE UPORABE
   Ta pravilnik se uporablja za homologacijo žarometov, ki so opremljeni z žarnico z žarilno nitko, ki oddaja kratki svetlobni pramen, in se uporabljajo za opremo mopedov (1) in vozil, ki se obravnavajo kot mopedi.
   2.   OPREDELITEV „TIPA“
   Žarometi različnih „tipov“ pomenijo žaromete, ki se razlikujejo v tako pomembnih vidikih, kot so:
   
               2.1
            
            
               blagovna znamka;
            
         
               2.2
            
            
               značilnosti optičnega sistema;
            
         
               2.3
            
            
               vključitev ali ukinitev sestavnih delov, ki lahko spremenijo optične učinke z odbijanjem, lomom ali absorpcijo. Sprememba barve svetlobnega pramena, ki ga oddajajo žarometi, katerih druge značilnosti niso spremenjene, ne pomeni spremembe tipa žarometa. Takšnim žarometom se v ta namen dodeli ista številka homologacije.
            
         3.   VLOGA ZA PODELITEV HOMOLOGACIJE
   Vlogo za podelitev homologacije vloži imetnik blagovne znamke ali njegov ustrezno pooblaščeni predstavnik. Vlogi se priložijo:
   
               3.1
            
            
               risbe v treh izvodih, ki so dovolj podrobne za identifikacijo zadevnega tipa. Risbe morajo prikazovati predvideno mesto za homologacijsko oznako ter žaromet od spredaj in s strani, s shematskim prikazom optičnih brazd in prizem leče;
            
         
               3.2
            
            
               kratek tehnični opis z navedbo zlasti razreda predložene žarnice z žarilno nitko;
            
         
               3.3
            
            
               dve napravi z brezbarvnimi lečami (2).
            
         
               3.4
            
            
               Pristojni organ pred podelitvijo homologacije preveri, ali so na voljo zadovoljivi ukrepi za zagotovitev učinkovitega nadzora skladnosti proizvodnje.
            
         4.   OZNAKE
   
               4.1
            
            
               Žarometi, predloženi v homologacijo, imajo jasno, čitljivo in neizbrisno označeno:
               
                           4.1.1
                        
                        
                           blagovno znamko vlagatelja;
                        
                     
                           4.1.2
                        
                        
                           kategorijo predložene žarnice z žarilno nitko.
                        
                     
         
               4.2
            
            
               Poleg tega imajo na leči in na ohišju (pri čemer se kot ohišje šteje reflektor) (3) prostor zadostne velikosti za homologacijsko oznako; ta prostor mora biti označen na risbah iz odstavka 3.1.
            
         5.   HOMOLOGACIJA
   
               5.1
            
            
               Homologacija se podeli, če naprave, ki se predložijo v skladu z odstavkom 3, izpolnjujejo zahteve tega pravilnika.
            
         
               5.2
            
            
               Številka homologacije se določi za vsak homologiran tip. Prvi dve števki (zdaj 00 za Pravilnik v prvotni obliki) označujeta spremembe, vključno z nedavnimi večjimi tehničnimi spremembami Pravilnika ob izdaji homologacije. Ista pogodbenica ne sme dodeliti iste številke drugemu tipu žarometa.
            
         
               5.3
            
            
               Obvestilo o podelitvi ali razširitvi ali zavrnitvi homologacije tipa žarometa skladno s tem pravilnikom se predloži podpisnicam Sporazuma iz leta 1958, ki uporabljajo ta pravilnik, na obrazcu, ki je skladen z vzorcem iz Priloge 1 k temu pravilniku.
            
         
               5.4
            
            
               Na vsakem žarometu, ki je skladen s tipom, homologiranim po tem pravilniku, je poleg oznake iz odstavka 4.1 na mestu iz odstavka 4.2
            
         
               5.4.1
            
            
               mednarodna homologacijska oznaka (4), ki je sestavljena iz:
               
                           5.4.1.1
                        
                        
                           kroga, ki obkroža črko „E“ in številčno oznako države, ki je podelila homologacijo (5);
                        
                     
                           5.4.1.2
                        
                        
                           številke homologacije.
                        
                     
         
               5.5.
            
            
               Oznake so v skladu z odstavkom 5.4 jasno berljive in neizbrisne.
            
         
               5.6
            
            
               V Prilogi 2 k temu pravilniku je primer namestitve homologacijske oznake.
            
         6.   SPLOŠNE ZAHTEVE
   
               6.1
            
            
               Vsaka naprava je skladna s specifikacijami iz odstavka 7 tega pravilnika.
            
         
               6.2
            
            
               Žarometi so oblikovani in izdelani tako, da ob običajni uporabi kljub možni izpostavljenosti tresljajem zadovoljivo delujejo in ohranijo značilnosti iz tega pravilnika.
            
         
               6.3
            
            
               Deli, s katerimi je žarnica z žarilno nitko pritrjena na reflektor, so izdelani tako, da je žarnico z žarilno nitko tudi v temi mogoče pritrditi le v pravilni legi.
            
         7.   POSEBNE ZAHTEVE
   
               7.1
            
            
               Pravilna lega leče glede na optični sistem je nedvoumno označena in onemogoča vrtenje med uporabo.
            
         
               7.2
            
            
               Za merjenje osvetljenosti, ki jo proizvede žaromet, se uporabljata merilni zaslon, kot je opisan v Prilogi 3 k temu pravilniku, in etalonska žarnica z žarilno nitko ter gladkim in brezbarvnim balonom v skladu s kategorijo S3 Pravilnika št. 37.
               Etalonska žarnica z žarilno nitko se prilagodi veljavnemu referenčnemu svetlobnemu toku v skladu z vrednostmi za te žarnice iz Pravilnika št. 37.
            
         
               7.3
            
            
               Svetlobni pramen ima dovolj ostro mejo svetlo-temno, da se lahko z njegovo pomočjo zagotovi zadovoljivo usmerjanje. Meja svetlo-temno leži precej vodoravno in kolikor je mogoče naravnost čez vodoravno dolžino najmanj ± 900 mm, merjeno na razdalji 10 m.
               Kadar so žarometi usmerjeni v skladu s Prilogo 3, morajo izpolnjevati zahteve, določene v tej prilogi.
            
         
               7.4
            
            
               Vzorec svetlobnega pramena ne predstavlja nobenih stranskih odstopanj, ki bi zmanjšala dobro vidljivost.
            
         
               7.5
            
            
               Osvetljenost na zaslonu, navedenem v odstavku 7.2, se izmeri s fotoreceptorjem, katerega uporabna površina je v kvadratu s stranico 65 mm.
            
         8.   DOLOČBE GLEDE OBARVANIH LEČ IN FILTROV
   8.1   Homologacija se lahko pridobi za žaromete, ki oddajajo brezbarvno ali selektivno rumeno svetlobo in imajo brezbarvno žarnico. Ustrezne kolorimetrične značilnosti za rumena stekla ali filtre, izražene v trikromatskih koordinatah CIE, so naslednje:
   Selektivno rumeni filter (zaslon ali leča)
   
               Meja proti rdeči
            
            
               y ≥
            
            
               0,138 + 0,58 x
            
         
               Meja proti zeleni
            
            
               y ≥
            
            
               1,29 x – 0,1
            
         
               Meja proti beli
            
            
               y ≥
            
            
               – x + 0,966
            
         
               Meja proti spektralni vrednosti
            
            
               y ≥
            
            
               – x + 0,992
            
         kar je mogoče izraziti tudi na naslednji način:
   
               prevladujoča valovna dolžina
            
            
               575–585 nm
            
         
               faktor čistosti
            
            
               0,90–0,98
            
         Faktor prepustnosti mora biti ≥ 0,78.
   Faktor prepustnosti se določi s pomočjo svetlobnega vira s temperaturo barve 2 854oK (kar ustreza svetilu A po standardu Mednarodne Komisije za osvetlitev (CIE)).
   8.2   Filter mora biti del žarometa in mora biti na žaromet pritrjen tako, da ga uporabnik ne more odstraniti niti nenamerno niti namerno z navadnimi orodji.
   8.3   Pripombe glede barve
   Ker se katera koli homologacija po tem pravilniku v skladu z odstavkom 8.1 podeli za tip žarometa, ki oddaja brezbarvno svetlobo ali selektivno rumeno svetlobo, člen 3 Sporazuma, h kateremu je priložen Pravilnik, pogodbenicam ne preprečuje, da bi prepovedale žaromete, ki oddajajo svetlobni pramen brezbarvne ali selektivno rumene svetlobe, na vozilih, ki jih registrirajo.
   9.   SKLADNOST PROIZVODNJE
   
               9.1
            
            
               Žarometi, homologirani v skladu s tem pravilnikom, se izdelajo skladno s homologiranim tipom, tako da izpolnjujejo zahteve iz odstavkov 7 in 8.
            
         
               9.2
            
            
               Zaradi preverjanja, ali so zahteve iz odstavka 9.1 izpolnjene, se izvaja ustrezen nadzor proizvodnje.
            
         
               9.3
            
            
               Imetnik homologacije mora zlasti:
               
                           9.3.1
                        
                        
                           zagotoviti, da obstajajo postopki za učinkovit nadzor kakovosti izdelkov;
                        
                     
                           9.3.2
                        
                        
                           imeti dostop do nadzorne opreme, ki je potrebna za preverjanje skladnosti vsakega homologiranega tipa;
                        
                     
                           9.3.3
                        
                        
                           poskrbeti, da so rezultati preskusov zapisani in so z ustreznimi dokumenti na voljo za obdobje, določeno v skladu s homologacijskim organom;
                        
                     
                           9.3.4
                        
                        
                           analizirati rezultate vseh vrst preskusov, da se preveri in zagotovi stalnost značilnosti izdelka, pri čemer se upoštevajo dopustna odstopanja pri industrijski proizvodnji;
                        
                     
                           9.3.5
                        
                        
                           zagotoviti, da se za vsak tip izdelka izvedejo vsaj preskusi iz Priloge 4 k temu pravilniku;
                        
                     
                           9.3.6
                        
                        
                           zagotoviti, da se po vsakem vzorčenju, ki pokaže neskladnost z zadevno vrsto preskusa, opravita ponovno vzorčenje in ponoven preskus. Sprejmejo se vsi potrebni ukrepi za ponovno vzpostavitev skladnosti zadevne proizvodnje.
                        
                     
         
               9.4
            
            
               Pristojni organ, ki je podelil homologacijo, lahko kadar koli preveri metode preverjanja skladnosti za vsako proizvodno enoto.
               
                           9.4.1
                        
                        
                           Pri vsakem takem pregledu se inšpektorju predloži preskusna in proizvodna dokumentacija.
                        
                     
                           9.4.2
                        
                        
                           Inšpektor lahko vzame naključne vzorce za preskus v proizvajalčevem laboratoriju. Najmanjše število vzorcev se lahko določi glede na rezultate proizvajalčevih lastnih preverjanj.
                        
                     
                           9.4.3
                        
                        
                           Če je raven kakovosti nezadovoljiva ali če je treba preveriti veljavnost preskusov, opravljenih v skladu z odstavkom 9.4.2, inšpektor ob upoštevanju meril iz Priloge 5 izbere vzorce in jih pošlje tehnični službi, ki je opravila homologacijske preskuse.
                        
                     
                           9.4.4
                        
                        
                           Pristojni organ lahko opravi kateri koli preskus iz tega pravilnika. Ti preskusi se opravijo na naključno izbranih vzorcih brez oviranja proizvajalčevih obveznosti dobave in v skladu z merili iz Priloge 5.
                        
                     
                           9.4.5
                        
                        
                           Pristojni organ si prizadeva, da se pregled opravi enkrat na dve leti. Vendar je to prepuščeno presoji pristojnega organa in njegovemu zaupanju v ureditev za zagotavljanje učinkovitega nadzora skladnosti proizvodnje. Če so rezultati pregleda negativni, pristojni organ zagotovi vse potrebne ukrepe za čim hitrejšo ponovno vzpostavitev skladnosti proizvodnje.
                        
                     
         
               9.5
            
            
               Pri tem se ne upoštevajo žarometi z očitnimi okvarami.
            
         10.   KAZNI ZA NESKLADNOST PROIZVODNJE
   
               10.1
            
            
               Homologacija, podeljena glede na tip žarometa v skladu s tem pravilnikom, se lahko prekliče, če zgornje zahteve niso izpolnjene ali če žaromet, ki ima homologacijsko oznako, ni v skladu s homologiranim tipom.
            
         
               10.2
            
            
               Če pogodbenica Sporazuma iz leta 1958, ki uporablja ta pravilnik, prekliče homologacijo, ki jo je prej podelila, o tem takoj obvesti druge pogodbenice, ki uporabljajo ta pravilnik, s sporočilom v obliki, ki je v skladu z vzorcem iz Priloge 1 k temu pravilniku.
            
         11.   SPREMEMBA IN RAZŠIRITEV HOMOLOGACIJE ZA TIP ŽAROMETA
   
               11.1
            
            
               Vsaka sprememba tipa vozila se sporoči upravnemu organu, ki je homologiral tip žarometa. Homologacijski organ lahko nato:
               
                           11.1.1
                        
                        
                           meni, da spremembe verjetno ne bodo imele občutnih škodljivih učinkov in da tip žarometa v vsakem primeru še vedno izpolnjuje zahteve, ali
                        
                     
                           11.1.2
                        
                        
                           od tehnične službe, ki izvaja preskuse, zahteva dodatno poročilo o preskusu.
                        
                     
         
               11.2.
            
            
               Potrditev ali zavrnitev homologacije, v kateri so navedene spremembe, se po postopku, določenem v odstavku 5.3, sporoči pogodbenicam Sporazuma, ki uporabljajo ta pravilnik.
            
         
               11.3
            
            
               Pristojni organ, ki izda razširitev homologacije, tej razširitvi dodeli serijsko številko in o tem obvesti druge pogodbenice Sporazuma iz leta 1958, ki uporabljajo ta pravilnik, z obrazcem za sporočanje, ki je skladen z vzorcem iz Priloge 1 k temu pravilniku.
            
         12.   POPOLNO PRENEHANJE PROIZVODNJE
   Če imetnik homologacije povsem preneha proizvajati žaromet, homologiran v skladu s tem pravilnikom, o tem obvesti organ, ki je podelil homologacijo. Po prejemu ustreznega sporočila navedeni organ o tem obvesti druge pogodbenice Sporazuma iz leta 1958, ki uporabljajo ta pravilnik, na obrazcu, ki je v skladu z vzorcem iz Priloge 1 k temu pravilniku.
   13.   IMENA IN NASLOVI TEHNIČNIH SLUŽB, KI IZVAJAJO HOMOLOGACIJSKE PRESKUSE, TER UPRAVNIH ORGANOV
   Pogodbenice Sporazuma iz leta 1958, ki uporabljajo ta pravilnik, sekretariatu Združenih narodov sporočijo imena in naslove tehničnih služb, ki izvajajo homologacijske preskuse, ter upravnih organov, ki podelijo homologacijo in ki se jim pošljejo certifikati, izdani v drugih državah, ki potrjujejo podelitev, razširitev ali zavrnitev ali preklic homologacije.
   14.   PREHODNE DOLOČBE
   
               14.1
            
            
               Šest mesecev po uradnem začetku veljavnosti Pravilnika št. 113 pogodbenice, ki uporabljajo ta pravilnik, ne podeljujejo več homologacij ECE v skladu s tem pravilnikom.
            
         
               14.2
            
            
               Pogodbenice, ki uporabljajo ta pravilnik, ne smejo zavrniti razširitve homologacije v skladu s spremembami 01 tega pravilnika.
            
         
               14.3
            
            
               Homologacije, podeljene v skladu s tem pravilnikom pred začetkom veljavnosti Pravilnika št. 113, in vse razširitve homologacij, vključno s tistimi v skladu s prvotno različico tega pravilnika, ki se podelijo pozneje, so še naprej veljavne za nedoločen čas.
            
         
               14.4
            
            
               Pogodbenice, ki uporabljajo ta pravilnik, še naprej podeljujejo homologacije za žaromete na osnovi sprememb 01 ali prvotne različice k temu pravilniku, če so žarometi namenjeni vgradnji v vozila v uporabi kot nadomestni deli.
            
         
               14.5
            
            
               Od uradnega začetka veljavnosti Pravilnika št. 113 nobena pogodbenica, ki uporablja ta pravilnik, ne sme prepovedati vgradnje žarometa, homologiranega v skladu s Pravilnikom št. 113, v nov tip vozila.
            
         
               14.6
            
            
               Pogodbenice, ki uporabljajo ta pravilnik, še naprej dovoljujejo vgradnjo žarometa, homologiranega v skladu s tem pravilnikom, v tip vozila ali vozilo.
            
         
               14.7
            
            
               Pogodbenice, ki uporabljajo ta pravilnik, še naprej dovoljujejo vgradnjo ali uporabo na vozilu v uporabi žarometa, homologiranega v skladu s tem pravilnikom v njegovi prvotni različici, pod pogojem, da je žaromet namenjen vgradnji kot nadomestni del.
            
         
      (1)  Kot je opredeljeno v členu 1(m) poglavja I Konvencije o cestnem prometu iz leta 1968 (E/CONF.56/16/Rev.l).
   
      (2)  Če je namenjena za izdelavo žarometa z obarvanimi lečami, se samo za preskušanje barve dodatno predložita dva vzorca obarvanih leč.
   
      (3)  Če leče ni mogoče ločiti od ohišja (pri čemer se kot ohišje šteje reflektor), zadostuje zagotovitev takšnega prostora na leči.
   
      (4)  Če imajo različni tipi žarometov enako lečo ali enak reflektor, imata lahko leča in reflektor različne homologacijske oznake za te tipe žarometov, pod pogojem, da je mogoče nedvoumno določiti številko homologacije, odobreno za določen tip, predložen v homologacijo.
   
      (5)  Številčne oznake pogodbenic Sporazuma iz leta 1958 so navedene v Prilogi 3 h Konsolidirani resoluciji o konstrukciji vozil (R.E.3), dokument TRANS/WP.29/78/Rev.2/Sprem.1.
   
      PRILOGA 1
      
         OBVEŠČANJE
      
      (največji format: A4 (210 × 297 mm))
      
         
   
   
      PRILOGA 2
      
         NAMESTITEV HOMOLOGACIJSKE OZNAKE
      
      
         
      a ≥ 5 mm
      Žaromet z zgornjo homologacijsko oznako, homologiran na Nizozemskem (E 4) pod številko 00243. Prvi dve števki številke homologacije pomenita, da je bila homologacija podeljena v skladu z zahtevami iz tega pravilnika v njegovi prvotni obliki.
      
         Opomba
      
      Številka homologacije mora biti v bližini kroga in nad ali pod črko „E“ ali levo ali desno od nje. Števke številke homologacije morajo biti na isti strani črke „E“ in usmerjene v isto smer. Pri homologacijskih številkah se je treba izogibati uporabi rimskih številk, da ne pride do zamenjave z drugimi simboli.
   
   
      PRILOGA 3
      
         FOTOMETRIČNE MERITVE
      
      
                  1.
               
               
                  Pri meritvah se merilni zaslon nahaja na razdalji 10 m pred žarometom in pravokotno na črto, ki povezuje žarilno nitko žarnice in točko HV; črta H-H je vodoravna. Pri žarnicah s prečno žarilno nitko je žarilna nitka med merjenji postavljena kolikor je mogoče vodoravno.
               
            
                  2.
               
               
                  Bočno so žarometi usmerjeni tako, da je svetlobni pramen kolikor je mogoče simetričen z referenčno črto V-V.
               
            
                  3.
               
               
                  Navpično je žaromet usmerjen tako, da je osvetlitev v točki HV 2 luksa. V teh pogojih je meja svetlo-temno med črto H-H in črto H-100 mm.
               
            
                  4.
               
               
                  Pri usmeritvi v skladu z odstavkoma 2 in 3 ima osvetlitev naslednje vrednosti:
                  
                              4.1
                           
                           
                              na črti H-H in nad njo: največ 2 luksa;
                           
                        
                              4.2
                           
                           
                              na črti, ki poteka 300 mm pod črto H-H in sega 900 mm na vsako stran od navpične črte V-V: najmanj 8 luksov;
                           
                        
                              4.3
                           
                           
                              na črti, ki poteka 600 mm pod črto H-H in sega 900 mm na vsako stran od navpične črte V-V: najmanj 4 lukse.
                           
                        
            Merilni zaslon
      
         
      (mere v mm za oddaljenost 10 m)
   
   
      PRILOGA 4
      
         MINIMALNE ZAHTEVE ZA NADZORNE POSTOPKE ZA SKLADNOST PROIZVODNJE
      
      1.   SPLOŠNO
      
                  1.1
               
               
                  Zahteve glede skladnosti so z mehanskega in geometrijskega stališča izpolnjene, če razlike ne presegajo neizogibnega proizvodnega odstopanja glede na zahteve iz tega pravilnika.
               
            
                  1.2
               
               
                  V zvezi s fotometričnim učinkom se skladnost žarometov iz serijske proizvodnje ne izpodbija, če pri preskušanju fotometričnega učinka naključno izbranega žarometa, opremljenega z etalonsko žarnico z žarilno nitko, nobena izmerjena vrednost ne odstopa za več kot 20 odstotkov od vrednosti, predpisanih v tem pravilniku.
               
            
                  1.3
               
               
                  Če rezultati zgoraj opisanih preskusov ne izpolnjujejo zahtev, se preskusi na žarometih ponovijo z drugo etalonsko žarnico z žarilno nitko.
               
            
                  1.4
               
               
                  Pri tem se ne upoštevajo žarometi z očitnimi okvarami.
               
            
                  1.5
               
               
                  Upoštevajo se kromatske koordinate, ko je žaromet opremljen z žarnico z žarilno nitko s temperaturo barve standarda A.
                  Fotometrično delovanje žarometa, ki oddaja selektivno rumeno svetlobo in je opremljen z brezbarvno žarnico z žarilno nitko, mora ustrezati vrednostim v tem pravilniku, pomnoženim z 0,84.
               
            2.   MINIMALNE ZAHTEVE ZA PREVERJANJE SKLADNOSTI, KI GA OPRAVI PROIZVAJALEC
      Za vsak tip žarometa imetnik homologacijske oznake v ustreznih časovnih presledkih opravi vsaj naslednje preskuse. Preskusi se izvedejo v skladu z določbami iz tega pravilnika.
      Če katero koli vzorčenje pokaže neskladnost v zvezi s tipom ustreznega preskusa, se vzamejo in preskusijo novi vzorci. Proizvajalec sprejme ukrepe za zagotovitev skladnosti ustrezne proizvodnje.
      2.1   Vrsta preskusov
      Preskusi skladnosti v tem pravilniku zajemajo fotometrične značilnosti.
      2.2   Metode, ki se uporabljajo pri preskusih
      
                  2.2.1
               
               
                  Preskusi se na splošno izvajajo v skladu z metodami iz tega pravilnika.
               
            
                  2.2.2
               
               
                  Pri katerem koli preskusu skladnosti, ki ga izvede proizvajalec, se lahko uporabijo enakovredne metode s soglasjem pristojnega organa, ki izvaja homologacijske preskuse. Proizvajalec je odgovoren, da dokaže enakovrednost uporabljenih metod s tistimi iz tega pravilnika.
               
            
                  2.2.3
               
               
                  Za uporabo odstavkov 2.2.1 in 2.2.2 se zahteva redno umerjanje preskusne naprave in njena skladnost z meritvami, ki jih izvede pristojni organ.
               
            
                  2.2.4
               
               
                  V vseh primerih veljajo referenčne metode iz tega pravilnika, zlasti za upravno preverjanje in vzorčenje.
               
            2.3   Vrsta vzorčenja
      Vzorci žarometov se naključno izberejo iz proizvodnje enotne serije. Enotna serija pomeni vrsto žarometov istega tipa, ki je opredeljen v skladu s proizvodnimi metodami proizvajalca.
      Ocena na splošno zajema serijsko proizvodnjo posameznih tovarn. Vseeno lahko proizvajalec združi zapisnike o istem tipu iz več tovarn, če vse uporabljajo enak sistem kakovosti in enako upravljanje kakovosti.
      2.4   Izmerjene in zapisane fotometrične značilnosti
      Na naključno izbranem žarometu se izvedejo fotometrične meritve na točkah, ki so določene v tem pravilniku, pri čemer se odčitajo samo točke HV, LH, RH, L 600 in R 600.
      2.5   Merila sprejemljivosti
      Proizvajalec je odgovoren za izvajanje statistične študije rezultatov preskusa in za določanje meril v soglasju s pristojnim organom, ki urejajo sprejemljivost njegovih proizvodov, da bi izpolnil zahteve za preverjanje skladnosti proizvodov iz odstavka 9.1 tega pravilnika.
      Merila sprejemljivosti morajo biti takšna, da bi bila v skladu s Prilogo 5 (prvo vzorčenje) pri stopnji zanesljivosti 95 odstotkov najmanjša verjetnost za uspešen pregled po naključnem izboru 0,95.
   
   
      PRILOGA 5
      
         MINIMALNE ZAHTEVE ZA VZORČENJE, KI GA OPRAVI INŠPEKTOR
      
      1.   SPLOŠNO
      
                  1.1
               
               
                  Za zahteve glede skladnosti se šteje, da so izpolnjene z mehanskega in geometrijskega stališča, če razlike ne presegajo neizogibnega proizvodnega odstopanja v skladu z zahtevami tega pravilnika.
               
            
                  1.2
               
               
                  V zvezi s fotometričnim učinkom se skladnost žarometov iz serijske proizvodnje ne izpodbija, če pri preskušanju fotometričnega učinka naključno izbranega žarometa, opremljenega z etalonsko žarnico z žarilno nitko, nobena izmerjena vrednost ne odstopa za več kot 20 odstotkov od vrednosti, predpisanih v tem pravilniku.
               
            
                  1.3
               
               
                  Upoštevajo se kromatske koordinate, ko je žaromet opremljen z žarnico z žarilno nitko s temperaturo barve standarda A.
                  Vrednost fotometričnega delovanja žarometa, ki oddaja selektivno rumeno svetlobo in je opremljen z brezbarvno žarnico z žarilno nitko, se pomnoži z 0,84.
               
            2.   PRVO VZORČENJE
      Pri prvem vzorčenju se naključno izberejo štirje žarometi. Prvi vzorec dveh žarometov je označen kot A, drugi vzorec dveh žarometov je označen kot B.
      2.1   Skladnost se ne izpodbija
      2.1.1   Po postopku vzorčenja, prikazanem na sliki 1 v tej prilogi, se skladnost žarometov iz serijske proizvodnje ne izpodbija, če je odstopanje izmerjenih vrednosti žarometov v neugodno smer:
      2.1.1.1   vzorec A
      
                  A1:
               
               
                  en žaromet
               
               
                  0 odstotkov
               
            
                  en žaromet ne več kot
               
               
                  20 odstotkov
               
            
                  A2:
               
               
                  oba žarometa več kot
               
               
                  0 odstotkov
               
            
                  vendar ne več kot
               
               
                  20 odstotkov
               
            nadaljuj z vzorcem B
      2.1.1.2   vzorec B
      
                  B1:
               
               
                  oba žarometa
               
               
                  0 odstotkov
               
            2.2   Skladnost se izpodbija
      2.2.1   Po postopku vzorčenja, prikazanem na sliki 1 v tej prilogi, se skladnost žarometov iz serijske proizvodnje izpodbija, pri čemer se od proizvajalca zahteva, da proizvodnjo uskladi z zahtevami (uskladitev), če je odstopanje izmerjenih vrednosti žarometov:
      2.2.1.1   vzorec A
      
                  A3:
               
               
                  en žaromet ne več kot
               
               
                  20 odstotkov
               
            
                  en žaromet več kot
               
               
                  20 odstotkov
               
            
                  vendar ne več kot
               
               
                  30 odstotkov
               
            2.2.1.2   vzorec B
      
                  B2:
               
               
                  v primeru A2
               
            
                  en žaromet več kot
               
               
                  0 odstotkov
               
            
                  vendar ne več kot
               
               
                  20 odstotkov
               
            
                  en žaromet ne več kot
               
               
                  20 odstotkov
               
            
                  B3:
               
               
                  v primeru A2
               
            
                  en žaromet
               
               
                  0 odstotkov
               
            
                  en žaromet več kot
               
               
                  20 odstotkov
               
            
                  vendar ne več kot
               
               
                  30 odstotkov
               
            2.3   Preklic homologacije
      Skladnost se izpodbija in uporabi se odstavek 10, če je po postopku vzorčenja, prikazanem na sliki 1 v tej prilogi, odstopanje izmerjenih vrednosti žarometov:
      2.3.1   vzorec A
      
                  A4:
               
               
                  en žaromet ne več kot
               
               
                  20 odstotkov
               
            
                  en žaromet več kot
               
               
                  30 odstotkov
               
            
                  A5:
               
               
                  oba žarometa več kot
               
               
                  20 odstotkov
               
            2.3.2   vzorec B
      
                  B4:
               
               
                  v primeru A2
               
            
                  en žaromet več kot
               
               
                  0 odstotkov
               
            
                  vendar ne več kot
               
               
                  20 odstotkov
               
            
                  en žaromet več kot
               
               
                  20 odstotkov
               
            
                  B5:
               
               
                  v primeru A2
               
            
                  oba žarometa več kot
               
               
                  20 odstotkov
               
            
                  B6:
               
               
                  v primeru A2
               
            
                  en žaromet
               
               
                  0 odstotkov
               
            
                  en žaromet več kot
               
               
                  30 odstotkov
               
            3.   PONOVLJENO VZORČENJE
      V primerih A3, B2, B3 je treba v dveh mesecih po obvestilu ponoviti vzorčenje, tako da se iz zaloge izdelkov, proizvedenih po uskladitvi, izbereta tretji vzorec C, sestavljen iz dveh žarometov, in četrti vzorec D, sestavljen iz dveh žarometov.
      3.1   Skladnost se ne izpodbija
      3.1.1   Po postopku vzorčenja, prikazanem na sliki 1 v tej prilogi, se skladnost žarometov iz serijske proizvodnje ne izpodbija, če je odstopanje izmerjenih vrednosti žarometov:
      3.1.1.1   vzorec C
      
                  C1:
               
               
                  en žaromet
               
               
                  0 odstotkov
               
            
                  en žaromet ne več kot
               
               
                  20 odstotkov
               
            
                  C2:
               
               
                  oba žarometa več kot
               
               
                  0 odstotkov
               
            
                  vendar ne več kot
               
               
                  20 odstotkov
               
            nadaljuj z vzorcem D
      3.1.1.2   vzorec D
      
                  D1:
               
               
                  v primeru C2
               
            
                  oba žarometa
               
               
                  0 odstotkov
               
            3.2   Skladnost se izpodbija
      3.2.1   Po postopku vzorčenja, prikazanem na sliki 1 v tej prilogi, se skladnost žarometov iz serijske proizvodnje izpodbija, pri čemer se od proizvajalca zahteva, da proizvodnjo uskladi z zahtevami (uskladitev), če je odstopanje izmerjenih vrednosti žarometov:
      3.2.1.1   vzorec D
      
                  D2:
               
               
                  v primeru C2
               
            
                  en žaromet več kot
               
               
                  0 odstotkov
               
            
                  vendar ne več kot
               
               
                  20 odstotkov
               
            
                  en žaromet ne več kot
               
               
                  20 odstotkov
               
            3.3   Preklic homologacije
      Skladnost se izpodbija in uporabi se odstavek 10, če je po postopku vzorčenja, prikazanem na sliki 1 v tej prilogi, odstopanje izmerjenih vrednosti žarometov:
      3.3.1   vzorec C
      
                  C3:
               
               
                  en žaromet ne več kot
               
               
                  20 odstotkov
               
            
                  en žaromet več kot
               
               
                  20 odstotkov
               
            
                  C4:
               
               
                  oba žarometa več kot
               
               
                  20 odstotkov
               
            3.3.2   vzorec D
      
                  D3:
               
               
                  v primeru C2
               
            
                  en žaromet 0 ali več kot
               
               
                  0 odstotkov
               
            
                  en žaromet več kot
               
               
                  20 odstotkov